
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1695 (1) 

Κήρυξη αναδασωτέας έκτασης 5 στρεμμάτων στη θέση Προφήτης 
Ηλίας Κοιν. Ραχών Ικαρίας Ν. Σάμου. 

Ο ΝΟΜΑΡΧΗΣ ΣΑΜΟΥ 

Έχοντες υπόψη: 

1. Τις διατάξεις του Ν. 3200/55 περί διοικητικής αποκέντρωσης, 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Την παρ. 3 του άρθρου 117 του Συντάγματος της Χώρας. 

3. Τις διατάξεις του Ν. 998/79 «περί προστασίας των δασών κλπ.» 
και ειδικότερα: 

α) Του άρθρου 41 παρ. 1. 

β) Του άρθρου 38. 

4. Τις διαταγές του Υπουργείου Γεωργίας: 

α) 160417/1180/8.7.80. 

β) 182447/3049/24.9.80. 

5. Τη σχετική εισήγηση του Δ/ντή Δασών Σάμου για κήρυξη της πιο 
πάνω έκτασης των 5 στρ. που κάηκε την 27.7.92 ως αναδασωτέας, 
αποφασίζουμε: 

Κηρύσσουμε αναδασωτέα με σκοπό την αναγέννηση, προστασία και 
ανανέωση της δασικής βλάστησης δια της φυσικής οδού την καείσα δα¬ 
σική έκταση, εμβαδού 5 (πέντε) στρεμμάτων, που βρίσκεται στη θέση 
Προφ. Ηλίας Κοιν. Ραχών Ικαρίας. 

Προσδιορίζεται από τα στοιχεία και έχει όρια: 

Ανατολικά: Δάσος. 

Δυτικά: Δάσος. 

Βόρεια: Δάσος. 

Νότια: Δάσος. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σάμος, 7 Αυγούστου 1992 
Ο Νομάρχης 
Αθ. ΧΕΙΜΑΡΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 6624 (2) 

Τροποποίηση ρυμοτομικού σχεδίου της πόλης Κατερίνης Ν. Πιερίας στο 
Ο.Τ. 191. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του με αριθ. 183/86 Π.Δ/τος (ΦΕΚ 70 τ. Α'). 

5. Την με αριθ. ΤΠ 1061/21.2.92 απόφαση Νομάρχη Πιερίας για 
έναρξη της διαδικασίας και η οποία κοινοποιήθηκε στο Δήμο Κατερίνης 
για τήρηση της νόμιμης διαδικασίας ότι η προθεσμία του άρθρου 27 του 
Ν. 1065/80 (ΦΕΚ τ. Α') πέρασε άπρακτη. 

6. Την 10275/20.7.92 ένσταση του Δήμου Κατερίνης κατά της 
προτεινόμενης τροποποίησης σύμφωνα με την οποία ο Δήμος ενίσταται 
γιατί οι ανάγκες της περιοχής για κοινόχρηστους χώρους είναι μεγάλες 
και θεωρεί απαράδεκτο τον αποχαρακτηρισμό μέρους του ΚΧ. 

7. Την από 27.7.92 γνωμοδότηση του ΣΧΟΠ σύμφωνα με την 
οποία γνωμοδοτεί υπέρ της προτεινόμενης τροποποίησης για τους εξής 
λόγους: 

α) Αποβλέπει στην εξυπηρέτηση του δημοσίου συμφέροντος γιατί δη- 


μιουργείται χώρος για την ικανοποίηση κοινοφελών χρήσεων και σκο¬ 
πών. 

β) Δεν υποβαθμίζεται το υπάρχον φυσικό και οικιστικό περιβάλλον 
αλλά βελτιώνεται εφ’ όσον το κτίριο υπάρχει και είναι εγκαταλελειμμένο 
και μη αξιοποιήσιμο. 

γ) Με τον χαρακτηρισμό του ήδη υφισταμένου κτιρίου δεν θίγεται ο 
περιβάλλον χώρος ο οποίος μπορεί να λειτουργεί σαν ΚΧ - παιδική 
χαρά εφ’ όσον η προτεινόμενη χρήση δεν είναι ασυμβίβαστη με τις υπό¬ 
λοιπες προτεινόμενες χρήσεις του σχεδίου στο ίδιο Ο.Τ. και στα διπλανά 
Ο.Τ. 

6) Το μέγεθος του ΟΤ και των χώρων που προτείνονται για τις κοι¬ 
νωφελείς λειτουργίες (χώρος πολιτιστικού κέντρου - βιβλιοθήκης βρε¬ 
φονηπιακού σταθμού) προσφέρεται για μία άρτια λειτουργική οργάνωση 
αυτών και συγχρόνως για τη δημιουργία καλά οργανωμένης παιδικής 
χαράς, αποφασίζουμε: 

Εγκρίνουμε την τροποποίηση του ρυμοτομικού σχεδίου Κατερίνης 
στο ΟΤ 191 σύμφωνα με τη γνωμοδότηση του ΣΧΟΠ Ν. Πιερίας και 
συγκεκριμένα τον αποχαρακτηρισμό τμήματος του ΚΧ - παιδικής χα¬ 
ράς όπου υπάρχει κτίσμα και τον καθορισμό του υπάρχοντος κτιρίου (με 
περίγραμμα οικοδομήσιμο απόλυτα καθορισμένο) σαν χώρο για πολιτι¬ 
στικές εκδηλώσεις, - βιβλιοθήκη όπως φαίνεται στο συνημμένο διά¬ 
γραμμα που συνοδεύει την παρούσα. Στον υπόλοιπο χώρο του ΟΤ 191 
θα παραμείνουν οι χρήσεις που ορίζονται με το Δ/γμα έγκρισης του σχε¬ 
δίου. 

Η απόφαση αυτή να δημοσιευθεί στην Εφημερίδα της Κυβερνήσεως 
και το συνημμένο διάγραμμα θα αναρτηθεί μετά τη δημοσίευσή της για 
15 ημέρες στο ΤΠ και ΠΕ Ν. Πιερίας. 

Κατερίνη, 29 Ιουλίου 1992 
Ο Νομάρχης 

ΜΙΛΤΙΑΔΗΣ ΚΑΝΩΤΑΣ 

Αριθ. ΤΠ.6713 (3) 

Τροποποίηση ρυμοτομικού σχεδίου Στυλίδας Ν. Φθιώτιδας παρά την 
κεντρική Πλατεία και αφορά την πεζοδρόμηση δρόμων. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τις διατάξεις του από 17.7.1923 Ν.Δ, «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Την αριθ. 4119/27.3.73 (ΦΕΚ 117 Δ'/1973) απόφαση Νο- 
μάρχη Φθιώτιδας «περί εγκρίσεως του ρυμοτομικού σχεδίου Στυλίδας». 

5. Τις αριθ. 118/91/22.5.91 και 17/212/91/25.9.91 αποφά- 
σεως του Δημοτικού Συμβουλίου του Δήμου Στυλίδας. 


6. Την αριθ. ΤΠ 5668/19.6.92 εισήγηση του Τμήματος Πολεοδο¬ 
μίας και Πολ/κών Εφαρμογών στο ΣΧΟΠ Ν. Φθιώτιδας. 

7. Την αριθ. 109/3.7.92 γνωμοδότηση του ΣΧΟΠ Ν. Φθιώτιδας 
(πρακτ. 13/92 θέμα ΙΟον). 

8. Το αριθ. 183/86 Π.Δ. (ΦΕΚ 70 Α’/5.6.86) αρμοδιότητες Νο¬ 
μαρχών κ.λ.π., αποφασίζουμε: 

Εγκρίνουμε την τροποποίηση του ρυμοτομικού σχεδίου Στυλίδας Ν. 
Φθιώτιδας πεζοδρόμηση παρά την κεντρική πλατεία μεταξύ της δια- 
μορφωθείσης πλατείας και του Ιερού Ναού Κοιμήσεως της Θεοτόκου 
επίσης την πεζοδρόμηση της οδού μεταξύ της πλατείας και του οικοδο¬ 
μικού τετραγώνου ένθα οι ιδιοκτησίες των Ηλία Αναγνωστόπουλου — 
Γεωργίου Ζωντανού - Σπυρίδωνα Τσαντή Γρηγορίου Τσαντή κ.λ.π. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 14 Ιουλίου 1992 

Ο Νομάρχης 
Γ. ΚΑΛΑΝΤΖΗΣ 

Αριθ. 8902 (4) 

(Αριθ. Απόφασης 358/92) 

Τροποποίηση σχεδίου πόλεως Χανιών. 

ΤΟ ΔΗΜΟΤΙΚΟ ΣΥΜΒΟΥΛΙΟ ΧΑΝΙΩΝ 
Αφού έλαβε υπόψη: 

1. Το από 29.12.86 Π.Δ. περί εγκρίσεως τροποποιήσεως εγχεκριμ- 
μένου σχεδίου πόλεως με απόφαση του Δ.Σ. του Δήμου Χανιών. 

2. Τις σχετικές διατάξεις του Ν.Δ. της 17.7.1923 περί Σχεδίων Πό¬ 
λεων Κωμών κ.λ.π. 

3. Τη σύμφωνο γνώμη του Δημοτικού Συμβουλίου την εκφρασθείσαν 
με την υπ’ αριθ. 492/91 απόφασή του. 

4. Τις ενστάσεις που έχουν υποβληθεί. 

5. Την γνώμη του Δημοτικού Συμβουλίου επί των ενστάσεων, εκ¬ 
φρασθείσα δια της υπ’ αριθ. 283/92 αποφάσεώς του. 

6. Την υπ’ αριθ. 210/180/3.7.92 γνωμοδότηση του Συμβουλίου 
Χ.Ο.Π. του Ν. Χανιών. 


7. Τις εισηγήσεις και προτάσεις καθώς και την διεξαχθείσα συζήτηση 
επί του θέματος, αποφασίζει: 

1. Εγκρίνει την τροποποίηση του εγκεκριμμένου σχεδίου πόλεως Χα¬ 
νιών όπως αυτή περιγράφεται στο από 30.6.92 τοπογραφικό διά¬ 
γραμμα υπό κλίμακα 1:200 της μηχανικού Καλλιόπης Κοζάκου και 
θεωρήθηκε από το Δήμαρχο Χανιών και τον προϊστάμενο της Τεχνικής 
Υπηρεσίας του Δήμου Χανιών. 

2. Η τροποποίηση αφορά: 

Εγκρίνει την διατήρηση του παλαιού υπάρχοντος ιστού και την τρο¬ 
ποποίηση του Σχεδίου Πόλεως Χανιών στο Ο.Τ. 410 με αναγνώριση 
της Παρόδου Δρομονέρου σαν πεζόδρομο του σχεδίου πόλεως όπως φαί¬ 
νεται στο αυννημένο τοπογραφικό της μηχανικού Καλιόπης Καζάκου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χανιά, 20 Ιουλίου 1992 

Ο Πρόεδρος του Δ.Σ. 

ΠΑΥΛΟΣ ΡΟΖΑΚΗΣ 



ΝϊΠΗΓλΟίν I ΤνΛνΝ 



λλιοπη λ. καζακου 













ΌΡΟΙ ΔΟΜ«1-Ηί. 

